tartuNLP/wikipedia-smugri-20251201 huggingface dataset:
Malaisia 2018. aasta taliolümpiamängudel

Malaisia osales 2018. aasta taliolümpiamängudel Pyeongchangis kahe sportlasega. See oli esimene kord, kui Malaisia taliolümpiamängudest osa võttis.
Malaisiat esindasid mäesuusatamises Jeffrey Webb ja iluuisutamises Julian Yee.
Dead Furies

Dead Furies oli 2016. aastal loodud eesti rokkansambel.
Žasliai vald

Žasliai vald (leedu keeles "Žaslių seniūnija") on 2. järgu haldusüksus (vald) Leedus Kaišiadoryse rajooni territooriumil. 
Valla pindala on 109 km². 2011. aasta seisuga elas seal 2241 inimest. Valla keskus on Žasliai alev, kus aastal 29011 oli 644 elanikku. Vallamaja asub aadressil Vilniaus g.6, vallavanem on Mindaugas Nasevičius.
Aastal 2000 moodustati Žasliai valla lõunapoolsest osast Gilučiai vald.
Lisaks küladele on vallas ka paar huutorit:
Eraldiseisva asula moodustab veel Žasliai raudteejaam, kus aastal 2011 oli 477 elanikku.
Žasliai

Žasliai on alev (endine linn) Leedus Kaišiadoryse rajoonis, Žasliai valla halduskeskus. 
Alevi lähistel asub mitu järve: idas Liminas, lõunas Žasliai järv, kirdes Statkūniškė järv. 
Žasliais on põhikool, postkontor ja raamatukogu. Vaatamisväärsusteks on Žasliai linnamägi, ristiga kivi ja 1902. aastal ehitatud katoliku kirik.
Ajalugu.
Žasliai järve kaldal asub esimesel aastatuhandel ja teise aastatuhande alguses kasutusel olnud Žasliai linnamägi. Kirjalikes allikates on Žasliaid esmamainitud aastal 1457. Esimene teadaolev omanik oli Jaunius Valimantaitis, hiljem kuulus see Goštatutaste suguvõsale. Aastaks 1522 oli Žasliast saanud alev. 
XVI sajandil oli Žasliai omanikuks Zigmunt II August, kes andis selle oma naisele Barbara Radziwiłłównale. Samal sajandil asusid alevisse elama ka juudid. Kuni XVIII sajandini oli sealne mõis riigimõis. Aastal 1792 sai Žasliai linnaõigused, mida pärast Venemaa koosseisu minekut enam ei kinnitatud. XVIII sajandi lõpus läks asula Chreptowiczite valdusse, mõisa juurde püstitati veski ja viinaköök. Aastal 1809 põles sealne häärber maha ja seda enam ei taastatud.
Tsaariajal kasutati Žasliai kohta venekeelset nimekuju Жосли ja Жосле. Aastal 1897 oli seal 1955 elanikku, neist 1325 olid juudid. Neil oli seal oma kool ja oma raamatukogu, alevis oli kolm juudi palvemaja. XX sajandi alguses oli leedu keeles käibel nimekuju Žąsliai. 
Teise maailmasõja ajal sealsed juudid hukati. Alevi rahvaarv hakkas seejärel kiiresti vähenema: aastal 1947 oli seal 1440 elanikku, aastal 1959 aga vaid 861.
Tonga 2018. aasta taliolümpiamängudel

Tonga osales 2018. aasta taliolümpiamängudel Pyeongchangis ühe sportlasega. See oli teine kord, mil Tonga taliolümpiamängudest osa võttis (esimest korda 2014. aastal).
Tongat esindas murdmaasuusatamises Pita Taufatofua, kes 2016. aasta suveolümpiamängudel võistles "taekwondo"'s.
Taani 2018. aasta taliolümpiamängudel

Taani osales 2018. aasta taliolümpiamängudel Pyeongchangis 17 sportlasega, kes võistlesid viiel spordialal.
Taanit esindasid mäesuusatamises Christoffer Faarup ja Casper Dyrbye Næsted, murdmaasuusatamises Martin Møller, vigursuusatamises Laila Friis-Salling, kiiruisutamises Viktor Hald Thorup, Stefan Due Schmidt ja Elena Rigas ning jääkeegli mees- ja naiskond.
Taani lippu kandis avamistseremoonial Elena Rigas.
Ungari 2018. aasta taliolümpiamängudel

Ungari osales 2018. aasta taliolümpiamängudel Pyeongchangis 19 sportlasega, kes võistlesid 6 spordialal.
Olümpiavõitjaks tuli Ungari meeskond lühirajauisutamise teatesõidus koosseisus Csaba Burján, Viktor Knoch, Shaoang Liu ja Sándor Liu Shaolin.
Ungarit esindasid mäesuusatamises Márton Kékesi, Dalibor Šamšal, Szonja Hozmann ja Mariann Mimi Maróty, murdmaasuusatamises Ádám Kónya ja Emőke Szőcs, vigursuusatamises Elizabeth Swaney, iluuisutamises Ivett Tóth, kiiruisutamises Konrád Nagy ning lühirajauisutamises Csaba Burján, Viktor Knoch, Shaoang Liu, Sándor Liu Shaolin, Bence Oláh, Sára Bácskai, Bernadett Heidum, Petra Jászapáti, Andrea Keszler ja Zsófia Kónya.
Ungari lippu kandis avamistseremoonial Konrád Nagy.
Kliimarekordid

Siin on loetletud kliimarekordeid.
Eestis puhunud tuule rekord pärineb novembrist 1969, mil Ruhnul mõõdeti 48 m/s.
Tõrevere mägi

Tõrevere mägi (ka "Kroonimägi") on Järva maakonna kõrgeim punkt. 
Mägi asub Reinevere külas, loodusgeograafiliselt Pandivere kõrgustiku loodeservas vastu Kõrvemaa kirdeosa tasandikku. 
Tõrevere mäe kõrgus merepinnast on 134,4 m.
Viktor Vassiljev (muusik)

Viktor Vassiljev (sündinud 29. mail 1954 Elvas) on Eesti kitarrist.
Vassiljev on tuntud eelkõige kui ansamblite Justament ja Fix soolokitarrist. Lisaks sellele on ta mänginud ansamblites ROSTA Aknad, Razor, Temp, Pantokraator, Sven Kullerkupp Band, The Pickups, Pilvepüüdjad, Viljo Tamm Bänd.
Teinud koostööd artistidega Kate, Bonzo, Onu Bella, Pete Loite, Maite Seger, Tiit Saluveer, Sullivan jpt.
Vassiljev andis esimese soolokasseti “Vanad sõbrad” välja 1994. aastal.
On osalenud paljudes tähelepanuväärsetes muusikaprojektides, mille seas on näiteks Vanemuise muusikalid “Verevennad" (2001), “Aida” (2003) ning Pink Floydi tribüütkontsert Leigo Järvemuusikal (2009).
Rooma impeeriumi allakäigu ja languse ajalugu

"Rooma impeeriumi allakäigu ja languse ajalugu" (Inglise keeles "The History of the Decline and Fall of the Roman Empire") on Suurbritannia ajaloolase Edward Gibboni uurimus, mis ilmus kuues köites aastatel 1776–1788. Raamatutes käsitleb Gibbons Lääne tsivilisatsiooni arengut alates Rooma riigi kõrgajast, keiser Traianuse valitsemisaja algusest kuni Bütsantsi kokkuvarisemiseni. 
Käsitletakse Rooma impeeriumi ja Euroopa ajalugu aastatel 98–1590, varakristlust, Rooma riigikiriku teket ning selle jagunemist katoliiklikuks ja õigeusu kirikuks, "barbarite", mongolite ja moslemite vallutusi. Teose eesmärk oli eelkõige analüüsida Rooma riigi allakäigu ja languse põhjuseid nii idas kui läänes.
Gibbon viitas palju algallikatele, mis oli kõnealuste raamatute ilmumise ajal tavapäratu. Seda võtet hakkasid Gibboni eeskujul kasutama ka hilisemad ajaloolased. Sellest tulenevalt kutsutakse Gibbonit ka esimeseks modernseks Rooma ajaloo käsitlejaks. 
Kuigi "Rooma impeeriumi allakäigu ja languse ajalugu" peetakse siiani suureks kirjandussaavutuseks ja hästi loetavaks sissejuhatuseks sellesse ajalooperioodi, siis on raamatu ilmumisele järgnenud sajanditel ajalooteadus ja arheoloogia edasi arenenud ning Gibboni tõlgendusi ei peeta enam akadeemilises ajalookäsitluses ajakohasteks.
Raamat on ilmunud eesti keeles 2016. aastal sarjas "Avatud Eesti raamat" Triinu Paku tõlkes. Tõlge pälvis Eesti Kultuurkapitali kirjanduse sihtkapitali aastapreemia (mõttekirjanduse tõlkeauhind).
Triệu Minh Vũ

Triều Minh Vũ (sündinud 1. juunil 1962) on Tallinna Tehnikaülikooli mehhatroonika professor.
Ta lõpetas aastal 1983 Hanoi Tehnikaülikooli (Hanoi University of Technology) tööpinkide erialal bakalaureuse astmega. Aastatel 1997–1999 oli ta magistrantuuris Aasia Tehnoloogiainstituudis (Asian Institute of Technology), Bangkokis; 2000–2004 õppis ta sealsamas doktorantuuris, ta omandas "Ph.D" kraadi mehhatroonika alal.
Ta on töötanud Vietnamis, Tais, Saksamaal, Malaisias ja Uus-Guineas. Aastast 2012 on ta Tallinna Tehnikaülikooli mehaanikateaduskonna mehhatroonika professor.
Ettevõtlikkus

Ettevõtlikkus (ingl "entrepreneurial spirit") on isikuomadus, milles avaldub inimese tegutsemisvõime ja -tahe. 
Ettevõtlikkus põhineb loomingulisusel, uuendusmeelsusel ja riskivalmidusel, samuti oskusel ära tunda ja realiseerida võimalusi. Ettevõtlikkus on osalt kaasasündinud ja see võib aja jooksul areneda, kuid seda saab ka teadlikult arendada.
Ettevõtlik inimene:
Ettevõtlikkuse arendamine Eestis.
Eesti Energia on koostöös Majandus- ja Kommunikatsiooniministeeriumiga ellu kutsunud noorte ettevõtlikkuse arenguprogrammi ENTRUM, mille sihtrühma moodustavad põhikooli viimase klassi, gümnaasiumi ja kutsekooli õpilased. Noorte ettevõtlikkuse toetamiseks korraldatakse ka mitmesuguseid konkursse, nt "Olen ettevõtlik!", "Tähed särama", "Ajujaht", "Garage48".
Lisaks on Eestis hulk koole ja lasteaedu, mis kuuluvad haridusprogrammi Ettevõtlik kool võrgustikku. Ettevõtlik kool on koondnimetus kaasavale õppimise metoodikale ning ühtlasi haridusprogramm arendab lastes otsustusvõimet ja ärgitab tegutsemishimu. Ettevõtliku looli võrgustik on laienenud igasse Eesti maakonda, kus kohalikul tasandil koordineerib programmi Maakondlike arenduskeskuste võrgustik. Ettevõtliku kooli põhimõtete järgi töötab 2025. aasta seisuga üle 219 õppeasutuse üle Eesti.
Geena Davis

Virginia Elizabeth Davis (hüüdnimega Geena Davis; sündinud 21. jaanuaril 1956) on Ameerika Ühendriikide näitleja, filmiprodutsent ja endine vibulaskur; Oscari (1988) ja Kuldgloobuse (2006) laureaat.
Tema tuntuimate rollide hulka kuuluvad osatäitmised filmides "Juhuslik turist" ja "Thelma ja Louise" ning telesarjas "Proua president".
Signe Viggor

Signe Viggor (sündinud 21. veebruaril 1975) on eesti keemik ja mikrobioloog.
Hariduskäik.
Ta lõpetas 1993. aastal Põltsamaa Keskkooli ja 1997. aastal Tartu Ülikooli füüsika-keemiateaduskonna.
Ta lõpetas 2000. aastal Tartu Ülikooli füüsikalise keemia instituudis magistrantuuri (juhendajad Eeva Heinaru ja Toomas Tenno), kaitses väitekirja "Alküül- ja hüdroksüfenoolide biodegradatsiooni uurimine erineva katabolismitüübiga bakteritüvedes" ja sai keemiamagistri kraadi. 
Ta lõpetas 2008. aastal Tartu Ülikooli loodus- ja tehnoloogiateaduskonnas doktorantuuri (juhendajad Ain Heinaru ja Toomas Tenno), kaitses väitekirja "Impact of biochemical parameters of genetically diferent pseudomonads at the degradation of phenolic compounds" ja sai doktorikraadi. 
Töökäik.
Ta töötab alates 1999. aastast Tartu Ülikoolis ning alates 2002. aastast molekulaar- ja rakubioloogia instituudis teadurina.
Teadustöö.
Tema teadustöö põhisuunad on mikrobioloogias aromaatsete ühendite biodegradatsiooni uurimine puhaskultuuridega.
Maroko 2018. aasta taliolümpiamängudel

Maroko osales 2018. aasta taliolümpiamängudel Pyeongchangis kahe sportlasega.
Marokot esindasid murdmaasuusatamises Samir Azzimanija mäesuusatamises Adam Lamhamedi.
Iraan 2018. aasta taliolümpiamängudel

Iraan osales 2018. aasta taliolümpiamängudel Pyeongchangis nelja sportlasega.
Iraani esindasid murdmaasuusatamises Seyed Sattar Seyd ja Samaneh Beyrami Baher ning mäesuusatamises Mohammad Kiyadarbandsari ja Forough Abbasi.
Usbekistan 2018. aasta taliolümpiamängudel

Usbekistan osales 2018. aasta taliolümpiamängudel Pyeongchangis kahe sportlasega.
Usbekistani esindasid mäesuusatamises Komiljon Toʻxtayev ja iluuisutamises Misha Ge.
Majandusaasta

Majandusaasta on 12 kuu pikkune periood mille kohta ettevõtted, valitsusasutused ja muud 
raamatupidamiskohustuslased koostavad oma raamatupidamise aastaaruandeid ehk majandusaasta aruandeid. Majandusaasta ei pea ühtima kalendriaastaga. Erandjuhtudel, näiteks ettevõtte asutamisel, lõpetamisel või majandusaasta alguskuupäeva muutmisel võib majandusaasta olla ka pikem kui 12 kuud, aga Eesti seaduste järgi mitte pikem kui 18 kuud. Iga ettevõte peab esitama kuus kuud pärast majandusaasta lõppu äriregistrile majandusaasta aruande.
Fresneli lääts

Fresneli lääts on õhuke optiline seade, mis võimaldab valgust koondada ja suunata.
Läätse töö põhineb valguse murdumisel ning sellel, et valguse murdumine toimub ainult materjali pinnal, kui valgus liigub tihedamasse või hõredamasse keskkonda. See teadmine võimaldab kärpida klassikalise läätse mõõtmeid. Selle kärpimise tulemuseks on Fresneli lääts.
Fresneli lääts ja tavaline lääts.
Fresneli lääts erineb tavalisest läätsest ehituse poolest ning mõlemal on nii positiivseid kui ka negatiivseid omadusi.
Fresneli läätse head omadused on materjali kokkuhoid, sellega saavutatud kergus, tootmiskulude vähenemine (eriti suurte läätsede korral) ja väiksem valguse neeldumine.
Halvad küljed on pildi kvaliteedi halvenemine ja kromaatilise aberratsiooni tekkimine. Neid moonutusi põhjustab Fresneli läätsedes eri valguslainepikkuste erinev murdumisnurk.
Ajalugu.
Georges-Louis Leclerc De Buffon (1707–1788) käis 1748. aastal välja mõtte jagada lääts kontsentrilisteks rõngasteks, et selle kaalu vähendada (aastaarv 1921–1923 olenevalt allikast). Umbes 70 aastat hiljem pani selle mõtte praktikasse teine prantsuse füüsik Augustin-Jean Fresnel. Ta sai Prantsuse riigilt 1819. aastal tellimuse parendada majakate valgustusvõimet. Ta otsustas selleks kasutada läätsi, mitte peegleid, mis olid tolle aja moodsaim lahendus. 1820. aastate alguseks olid Fresneli läätsed esimestes majakates ja võrreldes tolleaegsete peegelmajakatega, mis suutsid kasutada ära umbes 17% valgusest, suutis Fresneli läätsede süsteem kasutatavaks muuta kuni 83% valgusest.
Fresnel ei olnud aga esimene, kes proovis läätsi majakates kasutada. 1752. aastal prooviti läätsi kasutada mitmes Lõuna-Inglismaa majakas, aga paksu klaasi ja selle halva kvaliteedi tõttu neeldus palju valgust klaasi ja seega oli nende efektiivsus väiksem kui tolleaegsetes peegellahendustes.
Fresneli lahendus erines varasematest, kuna see koosnes mitmest osast, mitte ühest suurest läätsest. Fresneli lääts koosnes mitmest peegeldavast prismaosast ja dioptrilisest läätsest seadme keskel.
Kasutusvaldkonnad.
Kuigi prantsuse füüsik Augustin-Jean Fresnel ei olnud esimene, kes kavandas Fresneli läätse kontseptsiooni, suutis ta populariseerida nende kasutust majakates. Tänu tänapäevastele tootmisviisidele on võimalik Fresneli läätsesid kasutada mitmesugustes rakendustes. Fresneli läätsede abil on võimalik punktvalgusallikast tulevaid valguskiiri muuta paralleelseteks valgusvihkudeks, asetades läätse ühe fookuskauguse kaugusele valgusallikast.
Samuti on võimalik peaaegu paralleelseid valgusvihke, nagu päikesevalgus, koondada ühte punkti. Nii kasutatakse Fresneli läätsesid päikesepatareides.
Fresneli läätsesid kasutatakse ka suurenduse saamise eesmärgil, kuid kuna Fresneli lääts moonutab optilisi kujutisi, ei ole see soovitatav.
Tootmine.
Esimesed Fresneli läätsed tehti klaasist, millele anti kuju lihvides.
Tänapäeval on lisaks klaasile kasutusel ka akrüülid, polükarbonaadid ja muud optiliselt läbipaistvad ained.
Suur osa Fresneli läätsedest tehakse tänapäeval kuumpressimismeetodil. Kuumpressimine on protsess, mille käigus läätse vajalik kuju saavutatakse plastplaadi kuumutamisel ja vastava vormiga survestamisel.
Kõrgõzstan 2018. aasta taliolümpiamängudel

Kõrgõzstan osales 2018. aasta taliolümpiamängudel Pyeongchangis kahe sportlasega.
Kõrgõzstani esindasid mäesuusatamises Jevgeni Timofejev ja murdmaasuusatamises Tariel Žarkõmbaev.
Karmen Joller

Karmen Joller (2011. aastani Palts; sündinud 3. jaanuaril 1976 Rakveres) on eesti perearst, teaduspõhise meditsiini propageerija, poliitik, kes on alates 25. märtsist 2025 on ta sotsiaalminister.
2018., 2019. ja 2020. aastal kuulus ta saja Eesti kõige mõjukama inimese hulka.
Haridus ja töö arstina.
Karmen Joller on lõpetanud 2001. aastal Tartu Ülikooli arstiteaduskonna ja 2005. aastal peremeditsiini residentuuri.
Karmen Joller on töötanud aastatel 2005–2006 OÜ Meditiim ja 2006–2016 Telliskivi Perearstikeskuse perearstina. 2016. aastast on ta olnud Kivimäe Perearstikeskuse perearst. Aastatel 2017–2023 kuulus ta Eesti Perearstide Seltsi juhatusse. Alates 2016. aastast on ta ühtlasi Tartu Ülikooli arstiteaduse õppejõud.
Avalikud sõnavõtud.
Karmen Joller on aktuaalsetel meditsiiniteemadel sageli meedias esinenud. On avaldatud uudiseid ka tema sotsiaalmeedia postitustest. 
2020. aastal alanud koroonapandeemia ajal sai Jollerist üks nähtavamaid eestkõnelejaid, kes tegeles selgitustööga nii vaktsiinide kasulikkuse kui ka ebaravi ohtlikkuse teemal. 
Hiljem on ta muu hulgas sõna võtnud ühiskonnas populaarsust koguva vitamiiniteraapia negatiivsete mõjude teemal. 
Oma silmapaistva ühiskondliku tegevuse tõttu on Joller mitmel korral langenud ka ebaravi propageerijate rünnakute alla. 2022. aasta veebruaris visati Jolleri koduaeda pakk ähvarduskirjadega, kuid vandaalitseja jäi tabamata. Varem on ta langenud mastaapsete rünnakute alla ka sotsiaalmeedias.
Poliitiline tegevus.
23. novembril 2022 astus Joller Eesti Reformierakonda. 
Ta kandideeris 2023. aasta Riigikogu valimistel, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 3564 häält ning osutus valituks. Aprillis 2023 sai ta Riigikogu liikmeks.
Karmen Joller kuulus Riigikogu sotsiaalkomisjoni. Riigikogu liikmena on ta lubanud seista hea Eesti ühiskonnas ohtliku väärinfo pidurdamise ning Eesti tervishoiusüsteemi jätkusuutlikkuse, kvaliteedi ja kättesaadavuse tagamise eest ning ärgitada neil teemadel ühiskondlikku diskussiooni.
25. märtsist 2025 on ta Kristen Michali valitsuses sotsiaalminister.
Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 714 häält ning osutus valituks.
Isiklikku.
Karmen Joller on 2011. aasta augustist abielus Jüri Jolleriga, neil on kaks ühist poega. Jollerite pere on üles kasvatanud ka Karmen Jolleri vähki surnud õe lapsed. 
Vabal ajal tegeleb Joller muusika, käsitöö, lugemise ja ratsutamisega. On osalenud mälumängudes. Lisaks on Joller üks Ukraina põgenikele tugiisikuid vahendava MTÜ Nõmme Abikäsi asutajaid; ta kogub ja töötleb lõnga, millest vabatahtlikud koovad rindele saatmiseks villaseid esemeid.
Mehhiko 2018. aasta taliolümpiamängudel

Mehhiko osales 2018. aasta taliolümpiamängudel Pyeongchangis nelja sportlasega.
Mehhikot esindasid mäesuusatamises Rodolfo Dickson ja Sarah Schleper, lumelauasõidus Robert Franco ning murdmaasuusatamises German Madrazo.
Mongoolia 2018. aasta taliolümpiamängudel

Mongoolia osales 2018. aasta taliolümpiamängudel Pyeongchangis kahe sportlasega.
Mongooliat esindasid murdmaasuusatamises meestest Atšbadrahh Batmönhh ja naistest Tšinbatõn Otgontsetseg.
Tai 2018. aasta taliolümpiamängudel

Tai osales 2018. aasta taliolümpiamängudel Pyeongchangis nelja sportlasega.
Taid esindasid mäesuusatamises Alexia Arisarah Schenkel ja Nicola Zanon ning murdmaasuusatamises Mark Chanloung ja Karen Chanloung.
Tšiili 2018. aasta taliolümpiamängudel

Tšiili osales 2018. aasta taliolümpiamängudel Pyeongchangis seitsme sportlasega.
Tšiilit esindasid mäesuusatamises Kai Horwitz, Henrik von Appen ja Noelle Barahona, murdmaasuusatamises Yonathan Fernandez ja Claudia Salcedo ning vigursuusatamises Stephanie Joffroy ja Dominique Ohaco.
Tšiili lippu kandis mängude avatseremoonial mäesuusataja Henrik von Appen.
Makedoonia 2018. aasta taliolümpiamängudel

Makedoonia osales 2018. aasta taliolümpiamängudel Pyeongchangis kolme sportlasega.
Makedooniat esindasid murdmaasuusatamises Stavre Jada ja Viktorija Todorovska ning mäesuusatamises Antonio Ristevski.
Puerto Rico 2018. aasta taliolümpiamängudel

Puerto Rico osales 2018. aasta taliolümpiamängudel Pyeongchangis ühe sportlasega. See oli esimene kord pärast 2002. aastat, mil Puerto Rico taliolümpiamängudest osa võttis.
Puerto Ricot esindas mäesuusatamises Charles Flaherty.
San Marino 2018. aasta taliolümpiamängudel

San Marino osales 2018. aasta taliolümpiamängudel Pyeongchangis ühe sportlasega.
San Marinot esindas mäesuusatamises Alessandro Mariotti, kes võistles meeste slaalomis ja suurslaalomis.
Küpros 2018. aasta taliolümpiamängudel

Küpros osales 2018. aasta taliolümpiamängudel Pyeongchangis ühe sportlasega.
Küprost esindas mäesuusatamises Dinos Lefkaritis, kes võistles meeste slaalomis ja suurslaalomis.
Bermuda 2018. aasta taliolümpiamängudel

Bermuda osales 2018. aasta taliolümpiamängudel Pyeongchangis ühe sportlasega.
Bermudat esindas murdmaasuusatamises Tucker Murphy, kes tuli meeste 15 km vabatehnikasõidus ajaga 43:05.7 104. kohale.
Montenegro 2018. aasta taliolümpiamängudel

Montenegro osales 2018. aasta taliolümpiamängudel Pyeongchangis kolme sportlasega.
Montenegrot esindasid mäesuusatamises Ivana Bulatović ja Eldar Salihović ning murdmaasuusatamises Marija Bulatović.
Brasiilia 2018. aasta taliolümpiamängudel

Brasiilia osales 2018. aasta taliolümpiamängudel Pyeongchangis üheksa sportlasega, kes võistlesid viiel spordialal.
Brasiiliat esindasid mäesuusatamises Michel Macedo, bobisõidus Edson Bindilatti, Edson Ricardo Martins, Odirlei Pessoni ja Rafael Souza da Silva, murdmaasuusatamises Victor Santos ja Jaqueline Mourão, iluuisutamises Isadora Williams ning lumelauasõidus Isabel Clark Ribeiro.
Brasiilia lippu kandis mängude avatseremoonial bobisõitja Edson Bindilatti.
Jamaica 2018. aasta taliolümpiamängudel

Jamaica osales 2018. aasta taliolümpiamängudel Pyeongchangis kolme sportlasega.
Jamaicat esindasid skeletonis Anthony Watson ja bobisõidus naiste kahebobi koosseisus Jazmine Fenlator-Victorian ja Carrie Russell.
Bosnia ja Hertsegoviina 2018. aasta taliolümpiamängudel

Bosnia ja Hertsegoviina osales 2018. aasta taliolümpiamängudel Pyeongchangis nelja sportlasega.
Bosniat ja Hertsegoviinat esindasid mäesuusatamises Emir Lokmić ja Elvedina Muzaferija ning murdmaasuusatamises Tanja Karišik-Košarac ja Mladen Plakalović.
Serbia 2018. aasta taliolümpiamängudel

Serbia osales 2018. aasta taliolümpiamängudel Pyeongchangis nelja sportlasega.
Serbiat esindasid mäesuusatamises Marko Vukićević, Marko Stevović ja Nevena Ignjatović ning murdmaasuusatamises Damir Rastić.
Mängude avatseremoonial kandis Serbia lippu Nevena Ignjatović.
Türgi 2018. aasta taliolümpiamängudel

Türgi osales 2018. aasta taliolümpiamängudel Pyeongchangis kaheksa sportlasega, kes osalesid neljal spordialal.
Türgit esindasid mäesuusatamises Serdar Deniz ja Özlem Çarıkçıoğlu, murdmaasuusatamises Ömer Ayçiçek, Hamza Dursun ja Ayşenur Duman, iluuisutamises Alisa Agafonova ja Alper Uçar ning suusahüpetes Fatih Arda İpcioğlu.
Mängude avatseremoonial kandis Türgi lippu suusahüppaja Fatih Arda İpcioğlu.
Saksamaa Rahvusraamatukogu

Saksamaa Rahvusraamatukogu (saksa "Deutsche Nationalbibliothek", lühend DNB) on Saksamaal Frankfurdis ja Leipzigis asuv raamatukogu. 
Raamatukogus on ligi 27 miljonit teavikut, millega see on Saksamaa suurim raamatukogu. Raamatukogu on ka riigi tähtsaim arhiivraamatukogu.
Raamatukogu asutati 1912.
Jan Lepamaa

Jan Lepamaa (sündinud 20. jaanuaril 1971 Tallinnas) on eesti loodusfotograaf.
Radisson Blu Hotel Latvija

Radisson Blu Hotel Latvija (varem hotell "Latvija", "Reval Hotel Latvija") on hotell Lätis Riias. Hotelli haldab hotellikett Radisson Hotels.
Hotelli kõrgus on 85,65 m ja koos katusel oleva ilukonstruktsiooniga 98,26 m. Hotellil on pinda 24 000 m² ja on seetõttu üks suurimaid Läti hotelle. 
Hotell valmis 1976. Hotell rekonstrueeriti 2001.
Nõukogude ajal kandis hotell nime "Latvija". Hiljem on hotell on kuulunud hotelliketile Reval Hotelligrupp ‎ja kandnud siis nime "Reval Hotel Latvija".
Mario Draghi

Mario Draghi (; sündinud 3. septembril 1947 Roomas) on itaalia majandusteadlane ja poliitik, alates 13. veebruarist 2021 kuni 22. oktoobrini 2022 Itaalia peaminister.
3. jaanuaril 2021 tegi Itaalia president Sergio Mattarella Mario Draghile ülesandeks moodustada uus Itaalia valitsus. Mario Draghi valitsus andis ametivande Roomas Quirinali palees 13. veebruaril 2021.
21. juulil 2022 võttis Itaalia president Sergio Mattarella vastu peaminister Mario Draghi tagasiastumispalve, saatis parlamendi laiali ja kuulutas välja erakorralised parlamendivalimised. Draghi jätkas peaministri ülesannete täitmist kuni uue peaministri ametisse astumiseni sama aasta 22. oktoobril.
Isiklikku.
Tema isa Carlo töötas panganduses, ema Gilda Mancini oli apteeker.
Kasahstan 2018. aasta taliolümpiamängudel

Kasahstan osales 2018. aasta taliolümpiamängudel Pyeongchangis 46 sportlasega, kes võistlesid 9 alal.
Iluuisutamine.
Võistlesid Deniss Ten, Aiza Mambekova ja Elizabet Tursõnbajeva.
Kelgutamine.
Kasahstani esindas Nikita Kopõrenko.
Laskesuusatamine.
Võistlesid Vassili Podkorõtov,
Maksim Braun,
Vladislav Vitenko,
Timur Hamitgatin,
Roman Eremin,
Alina Raikova,
Darja Klimina,
Galina Višnevskaja,
Olga Poltaranina,
Elizaveta Beltšenko.
Murdmaasuusatamine.
Aleksei Poltoranin, Deniss Volotka, Jevgeni Velitško, Vitali Puhhalo, Valerija Tjuleneva, Anna Shevtšenko, Elena Kolomina
Bredasdorp

Bredasdorp on linn Lõuna-Aafrika Vabariigis Lääne-Kapimaa provintsis, Overbergi ringkonna halduskeskus.
Linn on asutatud 1838. aastal.
Linn on saanud nime Kaplinna esimese linnapea Michiel van Breda järgi.
Bredasdorp asub 35 kilomeetrit Nõelaneemest põhja pool.
2011. aasta rahvaloenduse andmetel oli Bredasdorpi elanikest värvilisi 66,50%, valgeid 19,03%, mustanahalisi aafriklasi 12,74%, India või Aasia päritolu inimesi 0,41% ja teisi 1,32%. Afrikaani keelt pidas emakeeleks 83,09%, koosa keelt 7,54%, inglise keelt 4,33% ja sotho keelt 0,65%.
Magnon

Magnon on kvaasiosake, kristallvõres oleva elektroni spinni ergastatud olek. Kvantfüüsika lainemehaanika esitusviisis saab magnonit tõlgendada spinnilaine kvandina. Magnonid omavad nii fikseeritud hulga energiat kui ka kristallvõre võnkumise impulssi. Magnoni spinn on 1, mis tähendab, et magnon käitub bosonina.
Magnoni mõiste võttis 1930. a. kasutusele Felix Bloch, et selgitada spontaanse magneetumuse vähenemist ferromagnetis. Absoluutse nulltemperatuuri juures (0 K) on Heisenbergi ferromagnet madalaima energia olekus, nn põhiolekus, kus kõik atomaarsed spinnid on samasuunalised. Temperatuuri tõustes hakkavad spinnid soojusliikumise tõttu oma orientatsiooni muutma, nende siseenergia kasvab ja magneti kogumagneetumus väheneb. Sellist madalatemperatuurset olekut, kus mõned spinnid on algsest suunast kõrvale kaldunud, võib vaadelda kui kvaasiosakeste, antud juhul magnonite, gaasi. Iga magnon vähendab süsteemi kogumagneetumust magneetumuse vektori sihis formula_1 (taandatud Plancki konstandi) võrra ning kogumagneetumuse koguväärtust formula_2 võrra, kus formula_3 on güromagnetiline suhe. Sellest tuleneb Blochi seadus spontaanse magneetumuse temperatuurisõltuvuse kohta:
 formula_4
kus formula_5 on materjalist sõltuv kriitiline temperatuur ja formula_6 on spontaanse magneetumuse väärtus.
Kultuurifilosoofia

Kultuurifilosoofia on kultuuri tähendust ning olemust uuriv filosoofiaharu.
Kultuurifilosoofia kujunes välja 18. sajandil ja 19. sajandi alguses, ehkki kultuurifilosoofilist problemaatikat leidub juba antiigist alates. Kultuurifilosoofia teke oli seotud valgustusliikumise arusaamisega kultuurist kui loodusest väljaspool seisvast nähtusest.
Tänapäeva kultuurifilosoofia tähtsaim osa on filosoofiline kultuurikriitika, mis uurib näiteks industriaalühiskonda, massimeediat ja tehnoloogiat, samuti sõda ja rahu, sotsiaalsete sidemete konflikti sotsiaalse mobiilsusega, globaliseerumist ja keskkonnaeetikat. Kultuuri saab vaadelda ka ühiskondliku olelusvõitlusega, näiteks on eri ühiskonnagruppide ligipääs kultuuritoodetele ja -teenustele erinev. Selliste küsimuste puhul põimub kultuurifilosoofia sotsioloogiaga.
Ajalugu.
Klassikalise valgustusliikumise aja kultuurifilosoofia tugines humanismile, ratsionalismile ja historismile. Seda iseloomustas usk inimkonna ja ühiskonna progressisse vabaduse ja mõistuse võidukäigu suunas. Tähtsamad autorid olid Voltaire, Denis Diderot, Nicolas de Condorcet ja Jean le Rond d'Alembert.
Kultuurifilosoofia arenes edasi Immanuel Kanti ja teiste klassikaliste filosoofide töödes. Jean-Jacques Rousseau mainis esimesena ebakõla kultuuri ja looduse vahel. Giambattista Vico seisis valgustusliikumise ideaalidele vastu ja väitis, et kultuuriloos ja ajaloos ei etenda põhiosa mitte universalism, vaid iga kultuuri unikaalsus.
Elufilosoofia esindajad esitasid klassikalisele kultuurifilosoofiale äärmusliku väljakutse. Arthur Schopenhauer rääkis ühiskonna paratamatust inimvaenulikkusest ja julmusest, olemise põhja irratsionaalsusest ja intuitsiooni eelistest mõistuse ees.
Friedrich Nietzsche kritiseeris oma filosoofias teaduslikku maailmakäsitust ja moraalinorme, mis võetakse kriitikata omaks, kuigi need on tõsises vastuolus inimteadvuse esteetilise arenguga.
19. sajandi lõpus tekkisid kohalike tsivilisatsioonide teooriad, mis panid rõhku kultuuride unikaalsusele ja struktuurilistele eripäradele. Neid ideid arendasid Nikolai Danilevski, Konstantin Leontjev ning hiljem ka Oswald Spengler, kelle teoreetiliste vaadete kujunemist mõjutas Nietzsche filosoofia, mille järgi inimkonna mõistel ei ole tegelikkuses vastet. Spengleri järgi on igale kultuurile omane terve vaimumaailm, mida väljendab alussümbol ning mis on unikaalne ja võõrale silmale läbipaistmatu. Spengler vastandab kultuurile tsivilisatsiooni kui selle loojangufaasi, ning see vaade mõjutas paljusid 20. sajandi kultuurifilosoofia kontseptsioone.
Paparčiai

Paparčiai on küla Leedus Kaišiadoryse rajoonis, Paparčiai valla halduskeskus.
Külas on põhikool, raamatukogu ja postkontor, samuti asub seal aastal 1994 rajatud klooster. Vaatamisväärsuseks on XVII sajandil rajatud dominiiklaste kloostri säilmed ja aastal 1916 rajatud katoliku kirik. Sealsel kalmistul asub kolumbaarium.
Ajalugu.
Paparčiais asub kaks linnamäge. Paparčiai linnamäge uuriti aastal 1974, see oli kasutusel esimesel aastatuhandel ja teise aastatuhande alguses. Linnamäe kõrgus on 16–18 m, pindala 3–7x25m. Küla ennast mainiti esimest korda XIV sajandil ("Pobarthin"), aastal 1394 toimus selle all lahing leedulaste ja ristisõdijate vahel. XVII sajandil rajas Stanislovas Beinartas sinna dominiiklaste kloostri, mis suleti XIX sajandil tsaarivõimude vastu suunatud ülestõusude tagajärjel. Tsaariajal kandis küla vene keeles nime Попорце. Aastail 1927–1928 oli sealseks kirikuõpetajaks Alfonsas Petrulis. Aastal 1994 rajati külla peapiiskop Audrys Juozas Bačkise eestvedamisel uus klooster.
Heinkel He 162

Heinkel He 162, tuntud ka kui "Volksjäger" ('rahva hävituslennuk') oli Teise maailmasõja aegne reaktiivmootoriga Saksa hävituslennuk.
Esmalend toimus vaid kolm kuud pärast 8. septembril 1944 väljakuulutatud Volksjägeri programmi nõuete esitamist, 6. detsembril 1944. Lennuk pidi olema ühe mootoriga, väike ja soodsa hinnaga, kaaluma mitte üle 2000 kg, lihtsa konstruktsiooniga ja mittedefitsiitsetest ehitusmaterjalidest valmistatav, lennuajaga vähemalt 30 minutit, kiiruselt ületama vaenlase hävituslennukeid, relvastatud ühe või kahe automaatkahuriga, lihtsa tehnohoolduse ja lihtsate piloteerimisomadustega ka vähekogenud lenduritele. 
Lennuki tiivakonstruktsioon, sabaosa juhtpinnad koos tüürpindadega olid puidust, kaldtüürid tiival ja lennuki kere duralumiiniumist. Lennukit plaaniti ehitada suurel hulgal (algul 1000 lennukit kuus, hiljem 4000 kuus) ning seda pidid piloteerida suutma isegi purilennukoolitusega hitlerjugendi liikmed. Sõja lõpuks oli valmis ehitatud ligi 320 lennukit. 
Lennukit Heinkel He 162 prooviti lahingutes kasutada 1945. aasta aprilli keskel. Esimestel lendudel kippusid suurel kiirusel, järsematel pöörangutel ersatsliimi kasutamise tõttu lennuki puitosad küljest ära tulema, misjärel üks lennuk kaotas proovilennul juhitavuse ja kukkus puruks, probleeme oli ka reaktiivmootoriga BMW-003.
Tehnilised näitajad He 162A.
Mootor: , tõmme 7,8 kN
Mõõdud:
Kaalud:
Suurim kiirus: 840 km/h (6000 m kõrgusel)
Lennulagi: 12 000 m
Relvastus: kaks 20 mm automaatkahurit MK-108 (120 mürsku raua kohta)
JW AGAT

Jednostka Wojskowa AGAT on Poola relvajõudude erivägede üksus.
Ajalugu.
Üksus formeeriti 30. juunil 2011 ja paikneb Gliwice linnas.
Ülesanded.
Üksus on mõeldud eelkõige suunatud rünnakute läbiviimiseks, aga on ka võimeline läbi viima ka muid erioperatsioone. Üksus omab erivägede lahingutoetusüksusena soomusvõimekust ja võrreldes teiste erivägede üksustega suuremat tulejõudu. Ülesannetelt on AGAT-i üksusega võrreldavad Ameerika Ühendriikide erivägede 75. ranger'i-rügemendi ja Briti erivägede Special Forces Support Group.
Mesilaspiim

Mesilaspiim on noorte töömesilaste (amm-mesilaste) ülalõua- ja neelunäärmete nõre, millega nad toidavad mesilasema vastseid kogu arengu vältel ning töömesilaste ja leskede vastseid nende kolmel esimesel elupäeval.
Mesilaspiim on antibiootilise toimega biostimulaator, millest valmistatakse ka toniseeriva toimega ravimeid.
Pointe Rosée

Pointe Rosée on neem Codroy küla lähedal Newfoundlandi saare edelaosas Kanada atlandirannikul.
2015. aastal avastas dr Sarah Parcaki ja tema abikaasa dr Gregory Mumfordi juhitud arheoloogide meeskond infrapunafiltrit kasutavaid satelliidijäädvustusi uurides sealsete pinnasetete alt hoomatavad moodustised, mida nad usuvad olevat vanapõhjala asustus. Kui see teaduslikult kinnitatakse, oleks L'Anse aux Meadowsi järel tegu teise teadaoleva ja ühtlasi läänepoolseima viikingite asundusega Põhja-Ameerikas. Nood olid esimesed eurooplased, kes jõudsid Uude Maailma.
Skrælingjar

Skrælingjar (eesti keeles skräälingid või skreelingid) on vanapõhja ja vanaislandi keelte mitmusevormis nimetus pärismaalastest inimestele ("metslastest olenditele"), keda muinaspõhjala kultuuri esindajad ehk viikingid kohtasid enda jaoks tundmatus Põhja-Ameerikas. Teadaolevalt ei olnud nad algul agressiivsed ega vaenulikud, vaid kergesti ehmatavad. Neid nähti enda mõõdupuu järgi võrdlemisi primitiivsetena. 
Atlandi ookeani rannikuäärsete küttijatest-korilastest põlisasukate puhul oli tegu: 
Saagade järgi tehti nendega kaupa ning neile meeldisid eriti viikingite valmistatud piimatooted ning punane kangas. Kõige juures ei osanud nad kirvega ümber käia ja seda hinnata. Hiljem sattusid vähemuses uustulnukad põlisameeriklastega vaenujalale, kirjapandu järgi toimusid lahingud, mis päädiski tõrjutud maadeuurijate lahkumisega. Viikingid ise kutsusid avastatud alasid Vínlandiks ("viinapuude maaks"), Marklandiks ("metsamaaks") ja Hellulandiks ("kaljumaaks").
Nimetuse etümoloogia.
Arvatakse, et seda terminit kasutas Ari Þorgilsson esimest korda oma töös Íslendingabók, mida teatakse kui “Islandlaste raamatut”. Raamat kirjutati pärast seda, kui vanapõhjala maadeuurijad olid Ameerika põlisrahvastega esimesed kontaktid juba loonud. Ajal, mil neid allikaid talletati, tähistas "skræling" üldisemat mõistet, millega Gröönimaa viikingid nimetasid rannikualade Thule inimesi, kaasaegsete lääneeskimote esivanemaid. Thule kultuur jõudis Põhja-Ameerika maismaalt esimest korda Gröönimaa saarele 13. sajandil ja nad olid sealtpeale kontaktis grööni viikingitega. Samal sajandil kirjutatud “Islandlaste saaga” ja “Gröönlaste saaga” kasutavad terminit kõigi nii-nimetatud Vínlandi põliselanike kirjeldamiseks, keda oldi juba 11. sajandi algusest peale teatud.
Sõna "skræling" on ainus sõna, mis on säilinud vanagrööni keelest, vanapõhja keele dialektist, mida rääkisid keskaegsed grööni viikingid. Tänapäevases islandi keeles on "skrælingi" tähendus "barbar", samas kui taani keeles kannab sõna "skrælling" tähendust "nõrgake". Sõna päritolu ei ole kindel. 
William Thalbitzer väidab, et "skræling" võis tuletuda vanapõhja sõnast "skrækja", mis tähendab röögatust, hüüatust või kisa. Michael Fortescue tegi ettepaneku, et islandi sõna "skrælingi" võib olla seotud sõnaga "skrá", mis tähendab "kuivatatud nahka". Inuitid on läbi sajandite kasutanud loomanahkadest kehakatteid.
Suusahüpped 2018. aasta taliolümpiamängudel

Suusahüppevõistlused 2018. aasta taliolümpiamängudel peeti 8.–19. veebruarini. Toimus neli võistlust, kus kokku osales 100 sportlast. 
Eestlastest võistlesid Artti Aigro, Martti Nõmme ja Kevin Maltsev.
Kvoodikohad.
Võistlustel sai osaleda 100 sportlast (65 meest ja 35 naist). Iga riigi olümpiakomitee võis välja panna kindla arvu võistlejaid, maksimaalselt 5 meeste ja 4 naiste puhul. Iga riigi võistlejate arv määrati kahel hooajal enne mänge toimunud maailmakarika ja suvise Grand Prix võistluste tulemuste ning kontinentaalkarika ja suvise kontinentaalkarika tulemuste põhjal.
Tulemused.
Meeste normaalmägi.
&lt;br&gt;Finaal: 10. veebruar
&lt;br&gt;Osavõtjaid: 57
&lt;br&gt;Riike: 19
&lt;br&gt;Olümpiavõitja 2014: Michael Hayböck, 
&lt;br&gt;Maailmameister 2017 : Stefan Kraft, 
&lt;br&gt;&lt;br&gt;Kvalifikatsiooni tulemused
&lt;br&gt;&lt;br&gt;Finaal
Meeste suur mägi.
&lt;br&gt;Finaal: 17. veebruar
&lt;br&gt;Osavõtjaid: 57
&lt;br&gt;Riike: 19
&lt;br&gt;Olümpiavõitja 2014: Kamil Stoch, 
&lt;br&gt;Maailmameister 2017 : Stefan Kraft, 
&lt;br&gt;&lt;br&gt;Kvalifikatsiooni tulemused
&lt;br&gt;&lt;br&gt;Finaal
Naiste normaalmägi.
&lt;br&gt;Finaal: 12. veebruar
&lt;br&gt;Osavõtjaid: 35
&lt;br&gt;Riike: 14
&lt;br&gt;Olümpiavõitja 2014: Carina Vogt, 
&lt;br&gt;Maailmameister 2017 : Carina Vogt, 
&lt;br&gt;&lt;br&gt;Finaal
Meeskonnavõistlus.
Finaal: 19. veebruar
&lt;br&gt;Osavõtjaid: 12 võistkonda
&lt;br&gt;Olümpiavõitja 2014: &lt;br&gt;Andreas Wank&lt;br&gt;Marinus Kraus&lt;br&gt;Andreas Wellinger&lt;br&gt;Severin Freund 
&lt;br&gt;Maailmameister 2017: &lt;br&gt;Piotr Żyła&lt;br&gt;Dawid Kubacki&lt;br&gt;Maciej Kot&lt;br&gt;Kamil Stoch
&lt;br&gt;&lt;br&gt;Ametliku tulemused
Mart Vahnovere

Mart Vahnovere (19. veebruar 1919 – 10. märts 1998) oli eesti põllumajandustegelane ja rahvasaadik.
Ta oli Aluste kolhoosi esimees.
Aastatel 1963–1967 oli ta Eesti NSV Ülemnõukogu VI koosseisu saadik.
Strydenburg

Strydenburg on linn Lõuna-Aafrika Vabariigis Põhja-Kapimaa provintsis Pixley ka Seme ringkonnas Thembelihle vallas.
Linn on asutatud 1892. aastal.
2011. aasta rahvaloenduse andmetel oli Strydenburgi elanikkonnast värvilisi 83,90%, mustanahalisi aafriklasi 10,21%, valgeid 5,19%, India või Aasia päritolu inimesi 0,30% ja teisi 0,37%. Afrikaani keelt pidas emakeeleks 93,56%, koosa keelt 1,70%, inglise keelt 1,59% ja tsvana keelt 1,18%.
Looduse romaanivõistlus

Looduse romaanivõistlus oli romaanivõistlus, mida kirjastus Loodus korraldas aastatel 1927–1940.
Auhinnatud raamatuid anti välja nii pehmes kui ka kõvas köites. Kõikidel ilmunud raamatutel oli ühine kujunduselement – romaanivõistluse embleem, mis oli trükitud raamatute eeslehtedele ning kõvaköiteliste raamatute esikaantele. 1927–1930 ilmunud raamatutel oli embleem ka raamatute selgadel, 1938–1938 ilmunud raamatutel ilutses seljal kirjastuse logo. 
Ümbrispaberite kujundus olid ühes stiilis 1938–1939 ilmunud raamatutel – autoriks Ernst Kollom. Varem ilmunud raamatutel üldist ühtset stiili polnud – kujundajad olid erinevad kunstnikud.
Auhinnatud romaanid.
1928
1929
1930
1931–1934 auhindu ei antud
1938
1939
1940
Pofadder

Pofadder on linn Lõuna-Aafrika Vabariigis Põhja-Kapimaa provintsis Namakwa ringkonnas, Khâi-Ma valla halduskeskus.
"Pofadder" tähendab afrikaani keeles lärmakat aafrikarästikut, kuid linn on saanud nime kohaliku elaniku Klaas Pofadderi järgi.
2011. aasta rahvaloenduse andmetel oli Pofadderi elanikest värvilisi 89,81%, valgeid 5,35%, mustanahalisi aafriklasi 3,71%, India või Aasia päritolu inimesi 0,49% ja teisi 0,64%. Afrikaani keelt pidas emakeeleks 95,17% inimesi, koosa keelt 1,03%, inglise keelt 1,00% ja sotho keelt 0,82%.
Hongkong 2018. aasta taliolümpiamängudel

Hongkong osales 2018. aasta taliolümpiamängudel Pyeongchangis. See oli viies kord, kui Hongkong taliolümpiamängudel osaleb.
Hongkongi esindas üks sportlane, kelleks on mäesuusataja Arabella Ng.
Iirimaa 2018. aasta taliolümpiamängudel

Iirimaa osales 2018. aasta taliolümpiamängudel Pyeongchangis viie sportlasega, kes võistlesid 4 spordialal.
Iirimaad esindasid murdmaasuusatamises Thomas Hjalmar Westgård, mäesuusatamises Patrick McMillan ja Tess Arbez, vigursuusatamises Brendan Newby ja lumelauasõidus Seamus O'Connor.
Kleinmond

Kleinmond on linn Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Linn asub Atlandi ookeani rannikul.
Kleinmond tähendab afrikaani keeles 'väike jõesuue'. Linn on saanud nime seetõttu, et asub Palmieti jõe suudme lähedal.
2011. aasta rahvaloenduse andmetel oli Kleinmondi elanikest valgeid 36,34%, mustanahalisi aafriklasi 34,79%, värvilisi 27,63%, India või Aasia päritolu inimesi 0,33% ja teisi 0,90%. Afrikaani keelt pidas emakeeleks 60,13% inimestest, koosa keelt 25,53%, inglise keelt 7,56% ja sotho keelt 3,23%.
Eesti Kvaliteediühing

Eesti Kvaliteediühing (EKÜ) on 1991. aastal loodud mittetulundusühing, mis vahendab ja levitab oma koostöövõrgustiku kaudu liikmetele mitmekülgset ja kaasaegset rahvusvahelist kvaliteedialast informatsiooni, teadmust ja kontakte. 
Ühingul on üle 270 liikme, kellest suurem osa on individuaalliikmed.
Argentina 2018. aasta taliolümpiamängudel

Argentina osales 2018. aasta taliolümpiamängudel Pyeongchangis seitsme sportlasega, kes võistlesid neljal spordialal.
Argentinat esindasid mäesuusatamises Sebastiano Gastaldi ja Nicol Gastaldi, murdmaasuusatamises Matias Zuloaga ja Maria Cecilia Dominguez, kelgutamises Veronica Maria Ravenna ning lumelauasõidus Matias Schmitt ja Steven Williams.
Kreeka 2018. aasta taliolümpiamängudel

Kreeka osales 2018. aasta taliolümpiamängudel Pyeongchangis nelja sportlasega.
Kreekat esindasid murdmaasuusatamises Apostolos Angelis ja Maria Danou ning mäesuusatamises Ioannis Antoniou ja Sophia Ralli.
Kreeka lippu kandis avatseremoonial Sophia Ralli.
Tom Clancy's Rainbow Six Siege

"Tom Clancy's Rainbow Six Siege" on Ubisoft Montreali arendatud ja Ubisofti välja antud taktikaline tulistamismäng. Mäng tuli ülemaailmselt välja 1. detsembril 2015 Microsoft Windowsile, PlayStation 4 ja Xbox One'ile. 
Taktikalise tulistamismänguna paneb mäng rõhku mängijate omavahelisele koostööle. Mängijad kontrollivad kas ründavat või kaitsvat meeskonda erinevates mängustsenaariumites nagu pommi kahjutuks tegemine ja pantvangide vabastamine. Mängul puudub traditsiooniline üksikmängu kampaania, kuid see pakub mõningaid lühikesi eraldiseisvaid üksikmissioone.
See on üheteistkümnes mäng "Tom Clancy's Rainbow Sixi" seerias ja järg "ile". "Patriots" oli 2011. aastal väljakuulutatud taktikaline tulistamismäng, mis pidi keskenduma narratiiviga üksikmängule, hiljem Patriotsi arendus hüljati, sest mäng oli tehniliselt ebaõnnestunud. Arendustiim soovis seeriat siiski jätkata ja hinnates "Rainbow Six" seeria tuumikelemente otsustati edaspidi keskenduda terrorismivastase võitluse temaatikale, mida peeti seeria temaatikaga kõige paremini sobivaks. Realistliku mängitatavuse saavutamiseks konsulteerisid arendajad terrorismivastaste eriüksustega. Mäng kasutab AnvilNext 2.0 mängumootorit ja Ubisofti RealBlasti tehnoloogiat, et luua hävitatav mängukeskkond.
Mäng kuulutati välja Electronic Entertainment Expo 2014-l (E3 2014) ja nomineeriti Game Critics Awardsil neljale auhinnale. Mäng sai kriitikutelt üldiselt positiivseid hinnanguid, eriti pineva mitmikmängu tõttu. Samas heideti mängule ette puudulikku sisu ja halba "arengusüsteemi" (st uute operaatorite ja relvadeni jõudmine). Mängu algsed müüginumbrid olid väiksed, aga Ubisoft vahetas mängu müügistrateegiat ja avaldas mitu tasuta allalaaditavat sisupakki (DLCd). Ubisoft sõlmis hiljem partnerlepingu ESL-iga, et propageerida mängu eSpordi võistlusmänguna. Kaks aastat pärast ilmumist olid müüginumbrid 25 miljoni eksemplari juures.
Team Rainbow.
Kolm aastat pärast Rainbow programmi deaktiveerimist toimub palju rünnakuid terroristide poolt, kusjuures "Valgete Maskidega" meeste ühing on kõige silmapaistvam. Terroristide eesmärgid on teadmata, kuid nad tekitavad kaost kogu maailmas. Selle tõusva ohu vastu võitlemiseks taaskäivitatakse programm uue juhiga, keda tuntakse lihtsalt "Six'ina" (hääle annab Angela Bassett). Six kogub eri riikidest osavaid ja erilisi operaatoreid enda rühma, kes seisavad vastamisi valgete maskidega. Värbaitavad läbivad mitmeid harjutusi, et valmistada neid tulevasteks kohtumisteks valgete maskidega, nende treening sisaldab pantvangide päästmist ja pommide kahjutuks tegemist. Lõpuks teevad valged maskid ülikoolis (nimetatakse Bartletti ülikooliks) keemilise rünnaku ja Team Rainbow saadetakse pommide ja vaenlasete kahjutuks tegemiseks. Operatsiooni saadab tohutu edu, kuigi seal on palju inimkaotusi. Lugu lõpeb sellega, et "Six" rääkib sellest, et Team Rainbowi taasaktiveerimine on parim ja ainus valik sellisel riskide ja ebakindlusega täidetud ajal. Team Rainbow on valmis oma järgmisteks missioonideks, millest üks on valgete maskide juhi kinnipüüdmine – ja nad on valmis kaitsma oma rahvast terroristide eest.
Georgi Gamov

Georgi Gamov (George Gamow, vene keeles Георгий Антонович Гамов; 1904 Odessa – 1964 Boulder) oli vene-ameerika teoreetiline füüsik ja kosmoloog. 
Ta lahkus 1933. aastal Nõukogude Liidust Ameerika Ühendriikidesse. 
Ta tegeles tuumafüüsika ja kosmoloogiaga ning pakkus välja teoreetilise selgituse alfalagunemisele ja arendas välja aatomituuma matemaatilise mudeli.
Muuhulgas tegeles ta ka molekulaargeneetikaga. Ta võttis kasutusele translatsiooni termini valgusünteesi kirjeldamisel. Samuti oli ta varane Georges Lemaître Suure Paugu teooria toetaja.
Oma karjääri lõpuosas keskendus ta rohkem õpetamisele ning kirjutas mitmed väga populaarsed raamatud. Nende seas näiteks "The Birth and Death of the Sun" (1940 ja täiendatud trükina 1952), "One Two Three... Infinity" (1947) ja Mr Tompkinsi raamatute seeria (1939–1967).
Tema poeg Igor Gamow töötas Colorado Ülikoolis mikrobioloogia professorina.
Yzerfontein

Yzerfontein on linn Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas. Linn asub Atlandi ookeani rannikul.
Yzerfontein on asutatud 1937. aastal.
Linna peamised sissetulekuallikad on turism ja kalapüük.
2011. aasta rahvaloenduse andmetel oli Yzerfonteini elanikest valgeid 81,49%, mustanahalisi aafriklasi 8,95%, värvilisi 5,61%, India või Aasia päritolu inimesi 0,53% ja teisi 3,51%. Afrikaani keelt pidas emakeeleks 71,57% inimesi, inglise keelt 25,37% ja koosa keelt 1,20%.
Brookusmägi

Brookusmägi (ka "Brokusmägi") on ajalooline piirkond Tallinna vanalinna Tallinna all-linna kirdeosas. Paikkond sai nime vanalinna Pika tänava ääres maju omanud Brockhusenite kaupmehesuguvõsa järgi. Johannes Bruckhusen, omandas juba 1380. aastal kinnisvara praegusel Sulevimäel, vana vene kiriku vastas. Ka hiljem leidus seal sama perekonnanimega majaomanikke, seetõttu on raske tänavanime tekkeaega ja konkreetset nime andjat kindlaks määrata. Tõenäoliselt on Brookusmäe nimi kujunenud siiski jõuka kodaniku ning raehärra Wolmar Brockhuseni (surn. 1548) järgi, kellele kuulus mitu maja Pika tänava ja Olevimäe vahel. Brookusmäge on esmamainitud 1648. aastal.
Tallinnas on Brookusmäe nime kandnud kaks tänavat: Suur Brookusmägi ja Väike Brookusmägi (saksa keeles vastavalt "Grosser Brokusberg" ja "Kleiner Brokusberg"; vene keeles "Большая Брокусова гора", "Малая Брокусова гора"). Piirkonna vanimad nimed olid "mons arene" (1332) ja "Zantberg" (1337), mõlemad tõlkes 'liivamägi'. Sellest tulenevalt nimetati ka Väikest Rannaväravat 1368. aastal "porta sant".
Tallinna Magistraadi otsusega 3. veebruarist 1872 määrati hilisemate Suure ja Väikese Brookusmäe nimelistele tänavatele ühiseks nimeks "Brockusstrasse" ja nende hargnemise kohale "Brockusplatz". Hiljem anti pikemale tänavale nimeks "Grosser Brokusberg" ('Suur Brookusmägi') ja lühemale, põiktänavale "Kleiner Brokusberg" ('Väike Brookusmägi'). 
1935. aastal nimetati Suur-Brookusmäe tänav Olevimäe tänavaks ja Väike-Brookusmäe tänav Sulevimäe tänavaks. Nende ristumiskohta nimetati 1989. aastal Brookusplatsiks.
Kennel

Kenneliks nimetatakse tõuregistrit pidavas organisatsioonis registreeritud tõutunnistustega/tõudokumentidega loomade, reeglina koerte ja kasside kasvatusfarmi. 
Kennelile on iseloomulik omada ametlikult kinnitatud kennelnime, mis tõudokumentatsioonis lisatakse kennelis sündinud loomade nimele. Kenneliks nimetatakse ka hoonet või aedikut, kus näiteks koerad elavad, kui nad ei ela inimesega samades eluruumides.
Poola eriväed

Poola eriväed ("Wojska Specjalne") on Poola relvajõudude väeliik, mis tegeleb erioperatsioonide läbiviimisega. 
Väeliik loodi praegusel kujul 24. mail 2007. Väeliigi juhatus asub Krakówis.
Beaufort West

Beaufort West (afrikaani keeles Beaufort-Wes) on linn Lõuna-Aafrika Vabariigis Lääne-Kapimaa provintsis, Kesk-Karoo ringkonna halduskeskus.
Linn on asutatud 1818. aastal.
2011. aasta rahvaloenduse andmetel oli Beaufort Westi elanikest värvilisi 72,7%, mustanahalisi aafriklasi 18,2%, valgeid 8,1%, India või Aasia päritolu inimesi 0,5% ja teisi 0,6%. Afrikaani keelt pidas emakeeleks 81,2% inimestest, koosa keelt 13,6% ja inglise keelt 2,6%.
Hispaania 2018. aasta taliolümpiamängudel

Hispaania osales 2018. aasta taliolümpiamängudel Pyeongchangis 13 sportlasega, kes võistlesid 5 alal.
Hispaania lippu kandis avatseremoonial lumelauasõitja Lucas Eguibar .
JW Nil

Jednostka Wojskowa Nil (NIL) on Poola relvajõudude erivägede üksus NIL tegeleb peamiselt lahinguluurega seotud ülesannetega, sh signaalluure, piltluure, inimluure, aga ka side tagamine ja logistika.
Otsus üksuse formeerimiseks tehti 2. detsembril 2008. Alates 2011. aasta oktoobrist nimetati üksus ümber NIL-ks, avaldamaks austust brigaadikindral August Emil Fieldorfi (hüüdnimega "Nil") suhtes.
Üksus on osalenud ISAFi koosseisus Afganistani sõjas.
Paikneb koos Poola erivägede väejuhatusega Krakowis.
Dewetsdorp

Dewetsdorp on linn Lõuna-Aafrika Vabariigis Free State'i provintsis Xhariepi ringkonnas Naledi vallas.
Asula on rajatud 1880. aastal, linnaõigused sai 1890. aastal.
Lõuna-Aafrika Vabariigi 2011. aasta rahvaloenduse andmetel oli Dewetsdorpi elanikest mustanahalisi aafriklasi 91,88%, valgeid 6,37%, värvilisi 1,09%, India või Aasia päritolu inimesi 0,26% ja teisi 0,39%. Sotho keelt pidas emakeeleks 84,57% inimestest, afrikaani keelt 7,52%, koosa keelt 3,15% ja inglise keelt 1,48%.